CELEX: 52020PC0344
Language: hu
Date: 2020-07-30
Title: Javaslat A TANÁCS RENDELETE az (EU) 2020/123 rendeletnek az uniós és nem uniós vizeken 2020-ban alkalmazandó bizonyos halászati lehetőségek tekintetében történő módosításáról

EURÓPAI BIZOTTSÁG
            Brüsszel, 2020.7.30.
            COM(2020) 344 final
            2020/0159(NLE)
            Javaslat
            A TANÁCS RENDELETE
            az (EU) 2020/123 rendeletnek az uniós és nem uniós vizeken 2020-ban alkalmazandó bizonyos halászati lehetőségek tekintetében történő módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               
                  Az (EU) 2020/123 tanácsi rendelet meghatározza az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó 2020. évi halászati lehetőségeket. Az említett halászati lehetőségek érvényességük ideje alatt általában többször is módosulnak.
               
            
            
               •Összhang a szabályozási terület jelenlegi rendelkezéseivel
            
            
               A javasolt intézkedések a közös halászati politika célkitűzéseivel és szabályaival összhangban kerültek kidolgozásra, és összeegyeztethetők az Unió fenntartható fejlődési politikájával.
            
            
               •Összhang az Unió egyéb szakpolitikáival
            
            
               A javasolt intézkedések összhangban állnak más uniós szakpolitikákkal és különösen a környezetvédelmi politikákkal.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               E javaslat jogalapja az Európai Unió működéséről szóló szerződés 43. cikkének (3) bekezdése.
            
            
               Az Európai Uniónak a vízi élővilág fenntartható kiaknázására vonatkozó kötelezettségei az új KHP-alaprendelet 2. cikkében meghatározott kötelezettségekből fakadnak.
            
            
               •Szubszidiaritás (nem kizárólagos hatáskör esetén) 
            
            
               A javaslat a Szerződés 3. cikke (1) bekezdésének d) pontjában említettek szerint az Unió kizárólagos hatáskörébe tartozik, ezért a szubszidiaritás elve nem alkalmazható.
            
            
               •Arányosság
            
            
               
                  A javaslat megfelel az arányosság elvének a következő ok miatt: a KHP közös politika. A Szerződés 43. cikke (3) bekezdésének megfelelően a Tanács feladata, hogy intézkedéseket fogadjon el a halászati lehetőségek meghatározására és elosztására vonatkozóan.
               
            
            
               •A jogi aktus típusának megválasztása
            
            
               Javasolt jogi aktus: rendelet. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
         
         
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan
               
            
            
               •Az érdekelt felekkel folytatott konzultációk
            
            
               
                  A javaslatban tükröződnek az érdekelt felektől, a tanácsadó testületektől, a nemzeti közigazgatásoktól, a halászok szervezeteitől és a nem kormányzati szervezetektől az év során kapott visszajelzések, amelyek a halászati lehetőségek meghatározásakor is figyelmet kapnak.
               
            
            
               •Szakértői vélemények beszerzése és felhasználása
            
            
               
                  A javaslat a Nemzetközi Tengerkutatási Tanácstól (ICES) és a Halászati Tudományos, Műszaki és Gazdasági Bizottságtól (HTMGB) kapott tudományos szakvéleményeken
                     1
                   alapul.
               
            
            
               •Hatásvizsgálat
            
            
               A halászati lehetőségekre vonatkozó rendelet hatályát a Szerződés 43. cikkének (3) bekezdése ismerteti.
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  Tárgytalan.
               
            
            
               4.KÖLTSÉGVETÉSI VONZATOK
            
            
               
                  A javasolt intézkedéseknek nem lesznek költségvetési hatásaik.
               
            
            
               5.EGYÉB ELEMEK
            
            
               •A javaslat egyes rendelkezéseinek részletes magyarázata
            
            
               A javaslat értelmében az (EU) 2020/123 tanácsi rendelet az alábbiak szerint módosul.
            
            
               Szardella az ICES 9 és 10 alterületen
            
            
               Az ICES 9 és 10 alterületen, valamint a CECAF 34.1.1 körzet uniós vizeiben élő szardella (Engraulis encrasicolus) rövid élettartamú faj, amelynek az említett területeken élő állományait májusban felmérik. A teljes kifogható mennyiség (TAC) tárgyidőszaka július 1-jétől a következő év június 30-ig tart. Ennek köszönhetően a halászati lehetőségek e rövid élettartamú faj éves pótlódásának lehető legjobb felmérésén alapulnak.
            
            
               Az új tudományos szakvélemény kibocsátásáig az (EU) 2020/123 tanácsi rendelet az ICES 9 és 10 alterületen, valamint a CECAF 34.1.1 körzet uniós vizeiben élő szardellára vonatkozó, 2020. július 1-jétől 2021. június 30-ig alkalmazandó teljes kifogható mennyiséget nullában állapította meg. A 2020. évi halászati lehetőségek második módosításakor 4 018 tonnás ideiglenes TAC került megállapításra a 2020. szeptember 30-ig tartó időszakra, ami lehetővé teszi a szardellahalászat folytatását. A tudományos szakvélemény kibocsátására 2020. június 18-án került sor. A 2020. július 1-jén kezdődő időszakra vonatkozó teljes kifogható mennyiséget ezért az ICES legfrissebb tudományos szakvéleményének megfelelően módosítani kell.
            
         
         
            
               A kék puhatőkehalra irányuló halászat a Feröer szigeteki vizeken
            
            
               A Feröer szigetek és az Európai Unió közötti halászati konzultációk 2020-ra vonatkozó, közösen elfogadott jegyzőkönyvében a felek megállapodtak abban, hogy a saját felségterületükhöz tartozó vizeken – mindegyik fél esetében 37 500 tonnás mennyiség erejéig – kölcsönösen hozzáférést biztosítanak egymásnak a kék puhatőkehalra (Micromesistius poutassou) irányuló, az ICES 1, 2, 3, 4, 5, 6, 7, 8a, 8b, 8d, 8e, 12 és 14 övezet uniós és nemzetközi vizein folytatott halászathoz. Egy különleges feltétel a tagállamok által a kvótájuk keretében a Feröer szigeteki vizeken kifogható kék puhatőkehal mennyiségét a teljes uniós részesedés egy meghatározott, százalékos értékben kifejezett hányadára korlátozza. E hányadnak a 37 500 tonnás uniós hozzáférési jog és a 326 484 tonnás teljes uniós részesedés arányának kell megfelelnie. Ez 11,4 %-os hányadot jelent; ez az a mennyiség, amelyet a tagállamok a kvótájuk keretében a Feröer szigeteki vizeken kifoghatnak. E hányad jelenleg 7 %-ban megállapított értékét ennek megfelelően módosítani kell. 
            
            
               A kék puhatőkehalra irányuló halászat az uniós vizeken
            
            
               A Norvégia és az Európai Unió között a kék puhatőkehal és a tavasszal ívó norvég (atlanti-skandináv) hering állományaival való gazdálkodásra vonatkozó ad hoc halászati intézkedések tárgyában folytatott halászati konzultációk 2020-ra vonatkozó, közösen elfogadott jegyzőkönyvében a felek megállapodtak abban, hogy mindegyikük engedélyezi a másik fél számára a felségterületéhez tartozó vizeken 190 809 tonna kék puhatőkehal kifogását. Egy különleges feltétel (a Norvégia és az Európai Unió közötti halászati konzultációk 2020-ra vonatkozó, közösen elfogadott jegyzőkönyvének megfelelően) 40 000 tonnás mennyiségre korlátozza Norvégiának a 4a övezet uniós vizein folytatott halászathoz való hozzáférését. Ez a 4a övezetre érvényes fogási korlát a Norvégia számára az ICES 2, 4a és 5 övezetnek, az ICES 6 övezet é. sz. 56° 30'-től északra fekvő részének és az ICES 7 övezet ny. h. 12°-tól nyugatra fekvő részének uniós vizeihez biztosított hozzáférés teljes kvótáján belül 21 %-ot teszi ki. E hányad jelenleg 18 %-ban megállapított értékét ennek megfelelően módosítani kell.
            
            
               Kapellánhalászati lehetőségek a grönlandi vizeken
            
            
               Az Európai Unió és Grönland közötti halászati partnerségi megállapodás jegyzőkönyve értelmében az Unió 7,7 %-os arányban részesül a kapellánnak (Mallotus villosus) az ICES 5 és 14 alterület grönlandi vizeire vonatkozóan megállapított teljes kifogható mennyiségéből. Az ICES 169 520 tonnára vonatkozó ajánlása alapján és az EU-Grönland halászati jegyzőkönyvben foglaltaknak megfelelően 2020. június 12-én Grönland 13 053 tonna kapellánt ajánlott fel az Európai Uniónak. E TAC esetében a halászati idény 2020. június 20-án kezdődik és 2021. április 15-én ér véget. Az (EU) 2020/123 tanácsi rendelet vonatkozó táblázata a kapellán teljes kifogható mennyiségét nullában állapította meg a 2019. június 20. és 2020. április 30. közötti időszakra, ezért ezt a mennyiséget a fentieknek megfelelően módosítani kell a 2020. június 20. és 2021. április 15. közötti időszakra vonatkozóan.
            
            
               Konzultáció az Egyesült Királysággal
            
            
               Mivel ezt a rendeletet a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodásban meghatározott átmeneti időszak alatt kell elfogadni, a Bizottság az említett megállapodás 130. cikkének (1) bekezdésével összhangban konzultál az Egyesült Királysággal.
            
            
               2020/0159 (NLE)
            
            
               Javaslat
            
            
               A TANÁCS RENDELETE
            
            
               az (EU) 2020/123 rendeletnek az uniós és nem uniós vizeken 2020-ban alkalmazandó bizonyos halászati lehetőségek tekintetében történő módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2020/123 tanácsi rendelet
                  2
               1 meghatározza az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó 2020. évi halászati lehetőségeket.
            
            
               (2)Az (EU) 2020/123 rendelet az ICES 9 és 10 alterületen, valamint a CECAF 34.1.1 körzet uniós vizeiben élő szardellára (Engraulis encrasicolus) vonatkozó teljes kifogható mennyiséget (TAC) nullában állapította meg. Az (EU) 2020/123 tanácsi rendelet második módosításakor
                  3
                ideiglenes teljes kifogható mennyiség került megállapításra, amely lehetővé teszi a halászat folytatását. A szardella rövid élettartamú faj, amelynek állományaira vonatkozóan 2020. június 18-án jelent meg a tudományos szakvélemény. A Nemzetközi Tengerkutatási Tanács (ICES) által kibocsátott legfrissebb tudományos szakvéleménnyel összhangban módosítani kell az ICES 9 és 10 alterületen, valamint a CECAF 34.1.1 körzet uniós vizeiben élő szardellaállományra vonatkozó fogási korlátok értékeit, és összértéküket 15 699 tonnában kell megállapítani. 
            
            
               (3)A Feröer szigetek és az Európai Unió közötti halászati konzultációk 2020-ra vonatkozó, közösen elfogadott jegyzőkönyvében a felek megállapodtak abban, hogy a saját felségterületükhöz tartozó vizeken – mindegyik fél esetében 37 500 tonnás mennyiség erejéig – kölcsönösen hozzáférést biztosítanak egymásnak a kék puhatőkehalra (Micromesistius poutassou) irányuló, az ICES 1, 2, 3, 4, 5, 6, 7, 8a, 8b, 8d, 8e, 12 és 14 övezet uniós és nemzetközi vizein folytatott halászathoz. A vonatkozó TAC-táblázatban foglalt különleges feltétel hozzáférést biztosít az Unió számára a Feröer szigeteki vizekhez, ugyanakkor a teljes uniós részesedés egy meghatározott, százalékos értékben kifejezett hányadára korlátozza a tagállamok által a saját kvótájuk keretében a Feröer szigeteki vizeken kifogható kék puhatőkehal mennyiségét. E hányadnak a kék puhatőkehalra vonatkozó, 37 500 tonnás uniós hozzáférési jog és 326 484 tonnás teljes uniós részesedés arányának kell megfelelnie. Ez 11,4 %-os hányadot jelent; ez az a mennyiség, amelyet a tagállamok a kvótájuk keretében a Feröer szigeteki vizeken kifoghatnak. E hányad jelenleg 7 %-ban megállapított értékét ennek megfelelően módosítani kell.
            
            
               (4)A Norvégia és az Európai Unió között a kék puhatőkehal (Micromesistius poutassou) és a tavasszal ívó norvég (atlanti-skandináv) hering állományaival való gazdálkodásra vonatkozó ad hoc halászati intézkedések tárgyában folytatott halászati konzultációk 2020-ra vonatkozó, közösen elfogadott jegyzőkönyvében a felek megállapodtak abban, hogy mindegyikük engedélyezi a másik fél számára a felségterületéhez tartozó vizeken 190 809 tonna kék puhatőkehal kifogását. A kék puhatőkehalra vonatkozó TAC-táblázat, amely hozzáférést biztosít Norvégia számára az ICES 2, 4a és 5 övezetnek, az ICES 6 övezet é. sz. 56° 30'-től északra fekvő részének és az ICES 7 övezet ny. h. 12°-tól nyugatra fekvő részének uniós vizein folytatott halászathoz, tartalmaz egy különleges feltételt, amely (a Norvégia és az Európai Unió közötti halászati konzultációk 2020-ra vonatkozó, közösen elfogadott jegyzőkönyvének megfelelően) 40 000 tonnára korlátozza a 4a övezetben ejthető fogások mennyiségét. Ez a 4a övezetre vonatkozó fogási korlát Norvégia teljes hozzáférési kvótájának 21 %-át teszi ki. E hányad jelenleg 18 %-ban megállapított értékét ennek megfelelően módosítani kell. 
            
         
         
            
               (5)Az egyrészről az Európai Közösség, másrészről Dánia kormánya és Grönland helyi kormánya között létrejött halászati partnerségi megállapodás
                  4
                és az ahhoz csatolt jegyzőkönyv
                  5
                úgy rendelkezik, hogy az Unió az ICES 5 és 14 alterület grönlandi vizein halászott kapellán (Mallotus villosus) teljes kifogható mennyiségének 7,7 %-ában részesül. A jegyzőkönyvben foglaltaknak megfelelően 2020. június 12-én Grönland felajánlott az Európai Uniónak 13 053 tonna kapellánt; ezt a mennyiséget 2020. június 20. és 2021. április 15. között kell kifogni. A halászati lehetőségeket ismertető táblázatot ezért a kapellán tekintetében ennek megfelelően módosítani kell. 
            
            
               (6)Az (EU) 2020/123 rendeletet ezért ennek megfelelően módosítani kell.
            
            
               (7)Az (EU) 2020/123 rendeletben előírt fogási korlátok az ICES 2, 4a és 5 övezetnek, az ICES 6 övezet é. sz. 56° 30'-től északra fekvő részének és az ICES 7 övezet ny. h. 12°-tól nyugatra fekvő részének uniós vizein halászott kék puhatőkehalra 2020. január 1-jétől, az ICES 5 és 14 alterület grönlandi vizein halászott kapellánra 2020. június 20-tól, az ICES 9 és 10 alterületen, valamint a CECAF 34.1.1 körzet uniós vizein halászott szardellára pedig 2020. július 1-jétől alkalmazandók. Ezért indokolt úgy rendelkezni, hogy a fogási korlátozásokra vonatkozó, e rendelettel bevezetett rendelkezések a lehető leghamarabb lépjenek hatályba és visszamenőleges hatállyal, a kék puhatőkehal esetében 2020. január 1-jétől, a kapellán esetében 2020. június 20-tól, a szardella esetében pedig 2020. július 1-jétől legyenek alkalmazandók. Az ilyen visszamenőleges alkalmazás nem sérti a jogbiztonságnak és a jogos érdekek védelmének az elvét, mivel az érintett halászati lehetőségek még nincsenek kimerítve.
            
            
               (8)A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 130. cikkének (1) bekezdésével összhangban konzultációra került sor az Egyesült Királysággal, 
            
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2020/123 rendelet módosítása
            
            
               Az (EU) 2020/123 rendelet IA. és IB. melléklete a következőképpen módosul:
            
            
               1.Az IA. melléklet a következőképpen módosul: 
            
            
               a)a szardellának az ICES 9 és 10 alterületen, valamint a CECAF 34.1.1 körzet uniós vizein folytatott halászatára vonatkozó halászati lehetőségeket ismertető táblázat helyébe a következő táblázat lép:
            
            
               „
            
            
            
                     
                        Faj:
                     
                  
                  
                     
                        Szardella
                     
                  
                  
                     
                        Övezet:
                     
                  
                  
                     
                        9 és 10; a CECAF 34.1.1 övezet uniós vizei
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Spanyolország
                     
                  
                  
                     
                         
                     
                  
                  
                     
                        7 494
                     
                  
                  
                     
                        (1)
                     
                  
                  
                     
                        Elővigyázatossági TAC
                     
                  
                  
                     
                         
                     
                  
                  
                     
                         
                     
                  
               
                     
                        Portugália
                     
                  
                  
                     
                  
                  
                     
                        8 175
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                  
                  
                     
                        15 669
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Ez a kvóta kizárólag 2020. július 1-jétől 2021. június 30-ig halászható.
                     
                  
               
               ”;
            
            
               b)a kék puhatőkehalnak (Micromesistius poutassou) az ICES 1, 2, 3, 4, 5, 6, 7, 8a, 8b, 8d, 8e, 12 és 14 övezet uniós és nemzetközi vizein folytatott halászatára vonatkozó halászati lehetőségeket ismertető táblázatban az (1) lábjegyzet helyébe a következő szöveg lép: 
            
            
               „(1) Különleges feltétel: Az Unió számára biztosított 37 500 tonnás kifogható összmennyiségen belül a tagállamok a kvótáik alábbi, százalékos értékben kifejezett hányadáig halászhatnak a Feröer szigeteki vizeken (WHB/*05-F.): 11,4 %.”;
            
            
               c)a kék puhatőkehalnak (Micromesistius poutassou) az ICES 2, 4a és 5 övezetnek, az ICES 6 övezet é. sz. 56° 30'-től északra fekvő részének és az ICES 7 övezet ny. h. 12°-tól nyugatra fekvő részének uniós vizein folytatott halászatára vonatkozó halászati lehetőségeket ismertető táblázathoz tartozó (2) lábjegyzet helyébe a következő szöveg lép:
            
            
               „(2) Különleges feltétel: A 4a övezetben ejtett fogások mennyisége nem haladhatja meg a következő értéket (WHB/*04A-C): 40 000
            
            
               Ez a 4a övezetre vonatkozó fogási korlát Norvégia hozzáférési kvótájának a következő, százalékos értékben kifejezett hányadát teszi ki:
            
         
         
            
               21 %.”
            
            
               2.Az IB. mellékletben a kapellánnak az ICES 5 és 14 alterület grönlandi vizein folytatott halászatára vonatkozó halászati lehetőségeket ismertető táblázat helyébe a következő táblázat lép: 
            
            
               „
            
            
                     
                        Faj:
                     
                  
                  
                     
                        Kapellán
                     
                  
                  
                     
                         
                     
                  
                  
                     
                        Övezet:
                     
                  
                  
                     
                        Az 5 és 14 övezet grönlandi vizei
                     
                  
               
                     
                         
                     
                  
                  
                     
                        Mallotus villosus
                     
                  
                  
                     
                         
                     
                  
                  
                     
                        (CAP/514GRN)
                     
                  
               
                     
                        Dánia
                     
                  
                  
                     
                        2 595
                     
                  
                  
                     
                  
                  
                     
                        Analitikai TAC
                     
                  
               
                     
                        Németország
                     
                  
                  
                     
                        113
                     
                  
                  
                     
                  
                  
                     
                        A 847/96/EK rendelet 3. cikke nem alkalmazandó.
                     
                  
               
                     
                        Svédország
                     
                  
                  
                     
                        186
                     
                  
                  
                     
                  
                  
                     
                        A 847/96/EK rendelet 4. cikke nem alkalmazandó.
                     
                  
               
                     
                        Egyesült Királyság
                     
                  
                  
                     
                        24
                     
                  
                  
                     
                  
                  
                     
                  
                  
                     
                  
               
                     
                        Összes tagállam
                     
                  
                  
                     
                        134
                     
                  
                  
                     
                        (1)
                     
                  
                  
                     
                  
                  
                     
                  
               
                     
                        Unió
                     
                  
                  
                     
                        3 053
                     
                  
                  
                     
                        (2)
                     
                  
                  
                     
                  
                  
                     
                  
               
                     
                        Norvégia
                     
                  
                  
                     
                        10 000
                     
                  
                  
                     
                        (2)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Nem releváns
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Dánia, Németország, Svédország és az Egyesült Királyság az »Összes tagállam« megjelölésű kvótát csak akkor veheti igénybe, ha saját kvótáját már kimerítette. Azok a tagállamok azonban, amelyek az uniós kvóta több mint 10 %-ával rendelkeznek, egyáltalán nem vehetik igénybe az »Összes tagállam« megjelölésű kvótát.
                     
                  
               
                     
                        (2)
                     
                  
                  
                     
                        A 2020. június 20-tól 2021. április 15-ig terjedő halászati időszakban.
                     
                  
                  
                     
                         
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
               
               ”
            
            
               2. cikk 
                  Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Az 1. cikk 1.a) pontját 2020. július 1-jétől, 1.b) és 1.c) pontját pedig 2020. január 1-jétől kell alkalmazni.
            
            
               Az 1. cikk 2. pontja 2020. június 20-tól alkalmazandó.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        
                  http://www.ices.dk/community/advisory-process/Pages/Latest-advice.aspx
                   
               
               
                  
                     (2)
                  1
                        A Tanács (EU) 2020/123 rendelete (2020. január 27.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2020. évre történő meghatározásáról (HL L 25., 2020.1.30., 1. o.).
               
               
                  
                     (3)
                  
                        A Tanács (EU) 2020/900 rendelete (2020. június 25.) az (EU) 2019/1838 rendeletnek a Balti-tengeren 2020-ban alkalmazandó bizonyos halászati lehetőségek tekintetében történő módosításáról, valamint az (EU) 2020/123 rendeletnek az uniós és nem uniós vizeken 2020-ban alkalmazandó bizonyos halászati lehetőségek tekintetében történő módosításáról (HL L 207., 2020.6.30., 4. o.).
               
               
                  
                     (4)
                  
                        HL L 172., 2007.6.30., 4. o.
               
               
                  
                     (5)
                  
                        Jegyzőkönyv az egyrészről az Európai Közösség, másrészről Dánia Kormánya és Grönland Helyi Kormánya közötti halászati partnerségi megállapodással előírt halászati lehetőségek és pénzügyi hozzájárulás megállapításáról (HL L 305., 2015.11.21., 3. o.).